Olemme tällä hetkellä tämän päivän haastateltavamme työpaikalla, -
eli Korpilahden kirkossa. Lämmin kiitos sinulle, -
että saimme tulla vierailulle tänne kauniiseen kirkkoosi.
Kiitos. Kiva, että pääsitte paikalle.
Kerro alkuun, kuka olet, mistä tulet ja millainen on perheesi?
Olen Antti Koivisto -
ja toimin Jyväskylän luterilaisessa seurakunnassa -
täällä Korpilahdella kappalaisena.
Perheeseeni kuuluu -
vaimo Kirsi ja 6 lasta.
Meidän vanhimmat lapset, Aune ja Pieti, on jo maailmalla.
Mutta neljä lukio- ja yläkouluikäistä on kotosalla.
Ihana suurperhe teillä. - Kyllä.
Ketkä ihmiset ja mitkä asiat ovat vaikuttaneet siihen, -
että sinusta tuli pappi?
Kuopiossa kävin lukion ja lähdin opiskelemaan armeijan jälkeen -
Jyväskylään kauppatieteitä ja tietotekniikkaa.
Mulla oli koko ajan sellainen olo, -
että tämä ei kuitenkaan ole se minun ala.
En ollut oikein sinut opintojen kanssa.
Muistan, että olin kesätöissä Helsingissä.
Yks ilta olin alkanut jo nukkumaan, ja minun ystävä soitti, -
että Antti sinun pitäisi hakea teologiseen. - Vai niin.
Silloin rupesin miettimään sitä, että pitäisiköhän minun hakee.
Silloinkaan mulla ei ollut vahvaa papin kutsumusta.
En ole niitä pappeja, joilla olisi pappiskutsumus imetty äidinmaidosta,
tai olisi koko elämä.
Toki minulla on sillä tavalla, että minun kummisetä on pappi.
Hän on varmaan vaikuttanut osaltaan.
Ja on minulla hengellinen tausta toki vahva.
Olen kasvanut vanhoillislestadiolaissuurperheessä, -
ja sillä tavalla kasvanut semmoiseen hengellisyyteen, -
ja ne on tärkeitä asioita minulle.
Teologia rupesi kiinnostamaan, -
vaikka siinä vaiheessa se pappeus ei ollut vielä asia, -
että sitä olisin välttämättä...
Mulla on myös opettajan opinnot tehty. Voisin olla opettaja.
Mutta opiskelun aikana vähitellen -
rupesi vahvistumaan ajatus, että voisin toimia myös pappina.
Semmoinen kutsumus vahvistui siinä määrin, -
että rohkaistuin hakemaan ja tekemään ne opinnot, -
jotka mahdollistaa toimimaan luterilaisen kirkon pappina.
Mitä paimenen virka sinulle merkitsee?
Ajattelen, että olen palvelija. - Joo.
Olen Sanan palvelija ja olen ihmisten palvelija. - Joo.
Ja siitä, niin kuin Sanan palvelemisesta kaikki lähtee.
Mieleen tulee se Raamatun kohta, kun opetuslapset pääsiäisen jälkeen -
olivat kalastaneet yön Tiberiaanjärvellä.
Sitten tulevat sinne rantaan ja kohtaavat siellä mestarinsa.
Jeesus sitten kysyy Pietarilta, -
joka on kieltänyt pääsiäisen aikaan Jeesuksen, -
toki palannut opetuslasten joukkoon, -
mutta kysyy, että rakastatko minua.
Jeesus vastaa kolme kertaa Pietarille sitten, -
että ruoki lampaitani, kaitse lampaitani ja ruoki lampaitani.
Ajattelen, että siinä on se papin tehtävä.
Pääset hyvin lähelle ihmisiä, kun heillä on suuri suru tai suuri ilo.
Se on tosi merkityksellistä. Voit johdatella heitä Jumalan lähelle.
Se on tärkeä osa. - Kyllä.
Ajattelen, että siinä on yks semmoinen, -
oman työn kutsumuspuoli, että voin lohduttaa ja kutsua.
Ja kutsua tosiaan Jumalan yhteyteen ja lähelle niitä ihmisiä, -
joita Jumala on puhutellut heidän elämässään.
Näissä taitekohdissa ja juhlissa ihmiset on varmaan auki -
ihan eri tavalla, kuin arjessa. - Kyllä, toki.
Niitten yhteydessä käydään myös sekä siellä juhlissa, -
mutta toki etukäteen aina tärkeitä ja hyviä keskusteluita.
Kesäisin tässä kirkon vierellä on lampaita, mustia ja valkoisia.
Niin liittyykö siihen joku symbolinen sanoma?
Jotenkin oli kiva ajatus, että tuodaan elämää tänne kirkonmäelle.
Ajattelen, että kirkko on seurakuntalaisia varten.
Kirkonmäellä on kiva, että on elämää.
Meillä on lampaita ja meillä on leikkipuisto tuossa kirkonmäellä, -
joka on kiva. Täällä käy ihmisiä.
Ne tulevat kirkkoon, mutta tulevat myös tähän kirkonmäelle olemaan.
Mutta onko siinä jotakin symboliikkaa, -
Raamatussa on paljon lampaisiin liittyviä vertauksia.
Toki niitä voi siinä käyttää.
Minulle rakkain niistä vertauksista on ehkä se, -
missä Jeesus vertaa tai sanoo, että hyvä paimen jättää 99 lammasta -
ja lähtee sen yhden kadonneen perään, -
etsii sen yhden kadonneen ja tuo sen takaisin lauman yhteyteen.
Siinä on jotakin puhuttelevaa.
Tokihan myös Jeesusta verrataan sitten uhrilampaaseen -
ja uhrikaritsaan. Johannes Kastaja sanoo: -
"Katso Jumalan Karitsa, joka pois ottaa maailman synnin."
Meillä täällä Korpilahden kirkossa on karitsa-aiheinen maalaus.
Se ei ole alttarilla, mutta se on tuolla sakastissa.
Yksi tämän kirkon alkuperäisiä alttarimaalauksia.
Pyhillä ja syntisillä on lupa tulla tälle kirkonmäelle? - Kyllä.
Sekin symboliikka.
Ajattelen, että kaikkia kutsutaan Jumalan Sanan kuuloon.
Toivon, että mahdollisimman moni löytäisi tänne.
Haluaisi tulla kuuntelemaan,
ja saisi tulla Jumalan puhutelluksi ja kutsutuksi.
Mikä mielestäsi on seurakunnassa hienoa, -
ja mikä sellaista, mihin toivoisit muutosta?
Ihmiset on se, mikä tekee seurakunnan.
Jumalan Sanan avaaminen, puhuminen ja sillä palveleminen -
niin ne on niitä hienoja piirteitä.
Toki sitten ihan niin kuin -
se kaikki työ, mitä seurakunnassa tehdään.
Ajattelen, että se on tärkeää, -
että me voimme auttaa lähimmäisiä, tehdä diakoniatyötä, -
ja sitten toisaalta meillä on hienoja -
muun muassa kasvatustyössä ja kasvattajia, -
jotka kutsuu lapsia ja nuoria. - Joo.
Sitä toivoisin, että me seurakunnan työntekijät -
tehtäisiin sitä työtä ja muistettaisiin se meidän erityistehtävä.
Että me ei olla viihdetaiteilijoita tai tämmöisiä niin kuin...
Meidän substanssi, eikä meidän resurssit riitä siihen, -
että me lähdetään viihde- taiteilijoiden kanssa kilpailemaan.
Meillä on eri sanoma, ja muistettaisiin, -
mistä sanomasta me lähdetään liikkeelle.
Toki voidaan erilaisia keinoja käyttää, -
mutta tärkeää on se, että sanoma, Jumalan Sana pysyisi.
Ja että oltaisiin Jumalan Sanalle uskollisia, -
että me aina pysähdyttäisiin itse tarkastelemaan, -
mitä Jumalan Sanassa lukee, -
ja sitten yhdessä seurakuntalaisten kanssa sitä tutkittaisiin, -
ja pyrittäisiin avaamaan heille sitä Jumalan Sanan sanomaa.
Ajattelen, että tämänkin ajan ihmiset kaipaavat sitä, -
että heille puhutaan, -
ja he saavat kuulla ihan sitä ruisleipää, perus Jumalan Sanaa.
Kerro Antti sitten joku asia, joka sinulle tapahtui ihmeellisesti, -
ja josta olet Jumalalle kiitollinen?
Ihmeet on aina semmoisia, jotka liittyy hengellisyyteen, -
ja jotenkin ymmärrän, että ne voi sillä tavalla vahvistaa.
Ensimmäisenä tulee mieleen Korinttilaiskirjeen kohta, -
jossa Paavali opettaa, -
että juutalaiset etsivät ihmeitä ja kreikkalaiset viisautta, -
mutta me sen sijaan julistamme teille ristiinnaulittua Kristusta.
Ajattelen, että se on ehkä se suurin ihme, -
kun semmoinen ahdistunut -
ja ehkä itsensä syntiseksi tunteva -
ihminen saa kokea Jumalan rauhan, vapautuksen ja ilon.
Sen ihmeen olen saanut itse kokea -
ja sitä ihmettä haluaa tarjota myös kaikille muille.
Sitä kokemusta olet saanut varmaan paljon -
monien ihmisten kanssa läpikäydä. - Kyllä.
Se löytäjän ilo, silloin kun ihminen löytää elävän Jumalan.
Toki sitten elämässä on tilanteita ollut, -
joissa on erityisen voimakkaasti saanut tuntea semmoisen -
Jumalan johdatuksen ja kannattelevan voiman.
Kyllähän se usein tulee meillä tilanteessa, -
joissa itsellä on elämässä vaikeaa.
Muistan oman tilanteen nuorena isänä, -
kun oma lapsi syntyi ja tilanne oli...
Oliko ensimmäinen lapsi? - Ei ollut. Oli neljä lapsi.
Mutta tilanne oli sillä tavalla, -
että elämä oli ohuen langan varassa.
Hän oli sitten tehohoidossa -
eikä yhtään tiedetty, mitenkä siinä käy.
Saako elämä jatkua, ja jos jatkuu, niin onko hänestä eläjäksi, -
ja minkälainen hänen elämänsä tulee olemaan.
Isot kysymykset oli siinä.
Oli ihmeellistä, -
että kun lääkärit tekivät parhaansa ja tekivät hienon työn.
Mutta joka tapauksessa, kun ihmisviisaus alkaa loppumaan, -
niin sitten jää vaan se Jumalan viisaus.
Ja jotenkin saa tuntea sen, -
että me ollaan kuitenkin isompien käsien varassa.
Ja läheisten esirukoukset ja niiden kantava voima on ihmeellinen -
ja kannatteleva siinä tilanteessa.
Sen tunsitte siinä hetkessä vahvasti. - Kyllä.
Mikä Raamatun paikka puhuttelee sinua Antti tänään ja miksi se?
Raamatussa on muutama paikka.
Vaikea valita, että mikä niistä paikoista.
Yksi semmoinen paikka, joka mulla on mielessä, -
ja joka on monesti puhutellut, on se, -
kun Pietari kutsuttiin Jeesuksen opetuslapseksi.
Samaistutko siihen itse? - No jollakin tavalla.
Siis tilannehan oli se, että Pietari oli muiden kalastajien kanssa -
kalastanut yön yli ja tuli sitten uupuneena sinne rannalle.
Siellä on vastassa Jeesus, jonka Pietari tuntee.
Hän on parantanut jo Pietarin anopin, -
mutta Pietari ei ole vielä ihan lähimpien joukossa sillä hetkellä.
Sitten Jeesus sanoo, että heittäkää vielä se verkko.
Pietari sitten ajattelee, että no heitetään nyt kohteliaisuudesta, -
että eihän nyt päivällä mitään saa ja ollaan yö kalastettu, -
se on inhimillisesti mahdotonta, että kalaa tulee.
Ja sitten sitä kalaa tulee ja paljon.
Sen ihmeen edessä Pietarin reaktio.
Hän heittäytyi Jeesuksen eteen ja sanoo, -
että mene pois, minä olen syntinen mies.
Jotenkin se, että miten se ihme puhuttelee väsynyttä kalastajaa.
Hän tuntee oman heikkoutensa, oman syntisyytensä, -
pienuutensa ja inhimillisyytensä tuon mestarin edessä.
Kuitenkaan Jeesus ei sano, että mene pois, -
vaan Jeesus sanoo, että seuraa minua.
Tulikin kutsu. - Tulikin kutsu, tuli armahdus.
Ei tullut hylkääminen. - Ei.
Ohjelma-aikamme alkaa olla päätöksessään, -
mutta voisitko Antti vielä rukoilla tähän päätteeksi? - Joo.
Rakas Taivaan Isä.
Kiitos, että Sinä olet.
Kiitos, että Sinä johdat ja näet meidän kaikkien elämän.
Taivaan Isä, ole läsnä elämässämme.
Ole läsnä kaikissa niissä kivuissa ja ahdistuksissa, joita meillä on.
Ole läsnä ilossamme.
Kutsu kaikkia Sinun elävään yhteyteesi.
Johdata niin, -
että kaikki saisivat syntien anteeksiantamuksen tuoman ilon, -
saisivat rauhaa ja vapautta, -
jotka Sinun elävä Pyhä Henkesi -
voi ihmisille Jumalan Sanan kautta lahjoittaa.
Taivaan Isä, kuule vielä, kun rukoilemme Sinua -
Sinun poikasi Jeesuksen opettamin sanoin.
Isä meidän, joka olet Taivaissa, -
pyhitetty olkoon Sinun nimesi, tulkoon Sinun Valtakuntasi, -
tapahtukoon Sinun tahtosi myös maan päällä niin kuin Taivaassa.
Anna meille tänä päivänä meidän jokapäiväinen leipämme, -
ja anna meille meidän syntimme anteeksi -
niin kuin mekin anteeksiannamme niille, -
jotka ovat meitä vastaan rikkoneet.
Äläkä saata meitä kiusaukseen, vaan päästä meidät pahasta.
Sillä Sinun on Valtakunta ja voima ja kunnia iankaikkisesti.
Aamen.
Antti, kiitos tästä haastatteluhetkestä -
puhuttelevassa ja kauniissa kirkossasi.
Kiitoksia, kiitoksia teille.
Ja siunaus sinulle ja perheellesi tuleviin päiviin.
Kiitoksia, samoin teille.
Tekstitys: Ilpo Törnqvist
Sinä myös löysit lämpimän tulen lähelle. Löysit TV7:n äärelle.
Jotta TV7 pysyisi palavana, se tarvitsee tukeasi.
Voit soittaa sen numeroon 0600-10177, -
jolloin puhelun hinta on noin 12 euroa.
Tai voit lähettää tukesi tilille -
käyttämällä ruudussa näkyvää viitenumeroa.
Saajana on Ristin Tuki ry.
Lämmin kiitos, että olet mukana. Nähdään, hei.